
ประกาศองค์การบริหารส่วนตำบลไทรทอง
เรื่อง	มาตรการส่งเสริมการสวมหมวกนิรภัย 100 %  ของเด็กปฐมวัยในศูนย์พัฒนาเด็กเล็ก
ในสังกัดสังกัดองค์การบริหารส่วนตำบลไทรทอง

มาตรการส่งเสริมการสวมหมวกนิรภัย 100 % ของเด็กปฐมวัยในศูนย์พัฒนาเด็กเล็กในสังกัดสังกัดองค์การบริหารส่วนตำบลไทรทอง เพื่อส่งเสริมให้เด็กปฐมวัยเป็นผู้มีวินัยจราจร และส่งเสริมความปลอดภัยในการสวมหมวกนิรภัยของเด็กปฐมวัย และผู้ปกครองในศูนย์พัฒนาเด็กเล็ก ให้เล็งความสำคัญกับความปลอดภัยในการเดินทางด้วยรถจักรยานยนต์

มาตรการส่งเสริมการสวมหมวกนิรภัยของเด็กปฐมวัยในศูนย์พัฒนาเด็กเล็ก แจ้งให้องค์กรปกครอง     ส่วนท้องถิ่นที่มีศูนย์พัฒนาเด็กเล็กได้ดำเนินการนำมาตรฐานพัฒนาเด็กปฐมวัยแห่งชาติใช้เป็นมาตรฐานในการประกันคุณภาพภายในศูนย์พัฒนาเด็กเล็กและดำเนินการตามแนวทางการป้องกันและลดอุบัติเหตุทางถนน เพื่อสร้างวัฒนธรรมความปลอดภัยในการสวมหมวกนิรภัย โดยกำหนดให้พื้นที่ของศูนย์พัฒนาเด็กเล็กสังกัดองค์กรปกครองส่วนท้องถิ่นเป็นเขตสวมหมวกนิรภัย 100 % และประกาศกำหนดให้บริเวณพื้นที่ดังกล่าวเป็นเขตสวมหมวกนิรภัย 100 % เพื่อส่งเสริมให้เด็กปฐมวัยเป็นผู้มีวินัยจราจร และส่งเสริมความปลอดภัยในการสวมหมวกนิรภัยของเด็กปฐมวัยและผู้ปกครองในศูนย์พัฒนาเด็กเล็กขององค์กรปกครองส่วนท้องถิ่น ให้ความสำคัญกับความปลอดภัยในการเดินทางด้วยรถจักรยานยนต์ เพื่อให้ศูนย์พัฒนาเด็กเล็กวัดสองแพรก ศูนย์พัฒนาเด็กเล็กถ้ำหอมวิปัสสนา ศูนย์พัฒนาเด็กเล็กบ้านควนสินชัย และศูนย์พัฒนาเด็กเล็กบ้านคลองเพร็ง  เป็นเขตสวมหมวกนิรภัย 100 %  จึงกำหนดมาตรการดังนี้
1. ผู้ขับขี่และซ้อนท้ายจักรยานยนต์ต้องสวมหมวกนิรภัยทุกครั้งที่เดินทางมาศูนย์พัฒนาเด็กเล็ก        วัดสองแพรก ศูนย์พัฒนาเด็กเล็กถ้ำหอมวิปัสสนา ศูนย์พัฒนาเด็กเล็กบ้านควนสินชัย และศูนย์พัฒนาเด็กเล็กบ้านคลองเพร็ง
2. ปฏิบัติตามกฎหมายจราจรอย่างเคร่งครัด
3. กำหนดให้รับ – ส่งบุตรหลาน ตามสถานที่ที่กำหนด
ประกาศ ณ วันที่  17  เดือนพฤษภาคม  พ.ศ. 2565

